อุทยานหลวงราชพฤกษ์ เชิญชวนชมดอกดารารัตน์ 7 สายพันธุ์ กว่า 3,000 ต้น เก็บภาพความประทับใจดอกไม้แห่งความทรงจำ
อุทยานหลวงราชพฤกษ์ เชิญชวนชมดอกดารารัตน์ 7 สายพันธุ์ กว่า 3,000 ต้น เก็บภาพความประทับใจดอกไม้แห่งความทรงจำ        นางอาณดา นิรันตรายกุล ผู้อำนวยการอุทยานหลวงราชพฤกษ์ เปิดเผยว่า นับเป็นครั้งแรกของอุทยานหลวงราชพฤกษ์ จังหวัดเชียงใหม่ ที่ได้นำสายพันธุ์ดอกดารารัตน์มาจัดแสดงมากที่สุดถึง 7 สายพันธุ์ กว่า 3,000 ต้น ได้แก่ พันธุ์ Art design, พันธุ์ Towner saint, พันธุ์ Lemon shake, พันธุ์ Grand soleil d’or, พันธุ์ Avalanche, พันธุ์ Geranium และพันธุ์ Abba ซึ่งแต่ละสายพันธุ์จะมีเอกลักษณ์เฉพาะตัว มีทั้งสีเหลือง สีขาว ดอกเล็ก และดอกใหญ่ แถมยังมีกลิ่นหอมอ่อนๆ ชวนให้หลงใหลดอกดารารัตน์ (Daffodil) เป็นดอกไม้ทรงโปรดของในหลวงรัชกาลที่ 9 และพระราชทานให้กับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงอยู่เสมอ เมื่อครั้งยังทรงศึกษาและประทับอยู่ที่ประเทศสวิตเซอร์แลนด์ ซึ่งความหมายของดอกดารารัตน์ เมื่อมอบให้แก่ใครแล้วนั้น มีความหมายว่า “ไม่เคยหวังสิ่งใดตอบแทน” และยังมีความหมายอื่นอีก คือ “เกียรติยศ” และ “ความกล้าหาญ”เชิญชวนชมความงดงามของดอกไม้แห่งความจำของในหลวงรัชกาลที่ 9 ซึ่งจัดแสดงให้นักท่องเที่ยวได้ชื่นชมความงดงามตั้งแต่บัดนี้ ถึงวันที่ 22 ตุลาคม 2562 ที่เรือนไม้ดอก นอกจากนี้ ยังมีพรรณไม้สีเหลืองนับแสนดอก อาทิ ดาวเรืองอเมริกัน ดาวเรืองฝรั่งเศส กระดุมทอง บานชื่น ดาวกระจาย แววมยุรา สร้อยไก่ ที่บานสะพรั่งเหลืองอร่ามงามตาเต็มสวนลานต้อนรับยาวไปถึงหอคำหลวง พร้อมชมนิทรรศการน้อมรำลึกในหลวงรัชกาลที่ 9 อาทิ ภาพการทรงงานของในหลวงรัชกาลที่ 9 บันทึกเรื่องราวที่ชาวไทยภูมิใจ ณ หอคำหลวง นิทรรศการบัวบาทยาตรา นิทรรศการ ธ สถิตในดวงใจไทยตราบนิจนิรันดร์ นิทรรศการ ธ คือ ปราชญ์แห่งแผ่นดิน สวนมูลนิธิบีเจซีบิ๊กซี สวนเกษตรทฤษฎีใหม่ ป่า 3 อย่าง ประโยชน์ 4 อย่าง ผู้ที่สนใจสามารถสอบถามรายละเอียดเพิ่มเติมได้ที่ 0-5311-4110 ถึง 5